På grund af det fremskredne byggeri, bliver det en udfordring at finde finansiering.

Byggeriet af det nye universitetshospital begyndte i 2013, og er nu så fremskreden, at det ikke længere er muligt at finde punkter, hvor der kan spares. Ifølge regionsrådsforman Ulla Astman, skyldes det især ventetid på el-skinner og vvs-arbejde. - Når de forskellige firmaer så skal vente, så koster det ekstra. Det er primært det, der er gået galt, siger Regionsrådsforman Ulla Astman, (S). Allerede tilbage i 2019 blev der rejst en syn- og skøn-sag, der skulle placeret ansvaret, for hvad regionen mente forsikringen skal dække, for de fejl og mangler byggeriet led under. Være egen kasse-kredit En af præmisserne for byggeriet er, at regionen ikke selv må finansiere projektet. Derfor er må der tænkes i alternative løsninger, hvis man skal skaffe de manglende 250 millioner kroner. Derfor er regionsrådet også i tæt dialog med Sundheds- Og Ældreministeriet, for at finde en mulig løsning. - Vi kan være kasse-kredit for os selv og eventuelt tage nogle penge op af regionens pengekasse. Ellers må vi drøfte med ministeriet om de kan hjælpe her, som de har gjort med andre byggerier, siger Ulla Astman. Klar i 2022 Forventningen er stadig, at der i 2022 står et nyt hospital klar til indflytning, og efter en indkøringsfase kan det tages fuldt i brug i løbet af 2023. Allerede i slutningen af 2021 kan den første aktivitet på det ny hospital sættes i gang, når højlageret i servicebyen nord for hospitalet er sættes i drift. - Det vigtigste er, at sygehuset er der, med alle de funktioner det skal have, og at vi får det færdigt til den tid der er fastsat, så vi kan modtage patienter i 2022-2023, siger Regionsrådsforman Ulla Astman, (S).